钦定古今图书集成/明伦汇编/官常典/第492卷 > 苏定方
## 钦定古今图书集成/明伦汇编/官常典/第492卷 > 苏定方

按《唐书》本传：“苏烈，字定方，以字行，冀州武邑人，后徙
始平。父邕，当隋季，率里中数千人为本郡讨贼。定方
骁悍有气决，年十五，从父战，数先登陷阵。邕卒，代领
其众，破剧贼张金称、杨公卿，追北数十里，自是贼不
舍境，乡党赖之。贞观初，为匡道府折冲，从李靖袭突
厥颉利于碛口，率彀马一百为前锋，乘雾行，去贼一”
里许。雾霁，见牙帐，驰杀数十百人。颉利及隋公主惶
窘，各遁去。靖亦寻至，馀党悉降。再迁左卫中郎将，与
程名振讨高丽，破之，拜右屯卫将军、临清县公。从葱
山道大总管程知节征贺鲁。至鹰娑川，贺鲁率二万
骑来拒，总管苏海政连战夫决《鼠尼》施等，复引二万
骑为援。定方始休士，见尘起，率精骑五百逾岭，驰𢭏
贼营，贼众大溃，杀千馀人，所弃铠仗牛马藉藉山野
不可计。副总管王文度疾其功，谬谓知节曰：“贼虽走
军，死伤者众。今当结辎重阵间，被甲而趋，贼来即战，
是谓万全。”又矫制收军，不深入，于是马癯卒劳，无斗
志。定方说知节曰：“天子诏讨贼，今反自守，何功之立
哉！且公为大将，而阃外之事不得专，顾副将乃得专
之，理不其然。胡不囚文度，待天子命”，不从。至怛笃城，
有胡人降，文度猥曰：“师还而降，且为贼，不如杀之，取
其赀。”定方曰：“此乃自作贼耳。”宁曰：“伐叛及分财，定方
一不取。”太宗知之，比知节等还，悉下吏，当死，贷为民。
擢定方伊丽道行军大总管。复征贺鲁，以任雅相、回
纥婆阔为副，出金山北，先击处木昆部，破之。俟斤懒
独禄拥众万帐降，定方抚之，发其千骑并回纥万人，
进至曳咥河。贺鲁率十姓兵十万拒战，轻定方兵少，
舒左右翼包之。定方令步卒据高，攒槊外向，亲引劲
骑阵北原。贼三突步阵，不能入，定方因其乱击之，鏖
战三十里，斩首数万级，贼大奔。明日，振兵复进，五弩
矢毕，举众降，贺鲁独与处木昆、屈律啜数百骑西走。
定方令副将萧嗣业、回纥婆阔率杂卤兵趋邪罗斯
川追北，定方与雅相领新附兵绝其后。会大雪，吏请
少休，定方曰：“卤恃雪，方止舍，谓我不能进。若纵使远
遁，则莫能禽。”遂勒兵进至双河，与弥射、步真合，距贺
鲁所百里，下令阵而行，薄金牙山，方贺鲁将畋定方
纵击，破其牙下数万人，悉归所部。贺鲁走石国，弥射
子元爽以兵与嗣业会，缚贺鲁以还。由是修亭障，列
蹊隧，定疆畛，问疾收《胔唐》之州县，极西海矣。高宗临
轩，定方戎服，奉贺鲁，以献策功，拜左骁卫大将军、邢
国公，别封子庆节为武邑县公。会思结阙俟斤都曼
先镇诸胡劫所部，及疏勒、朱俱波、喝槃陀三国复叛，
诏定方还为安抚大使。率兵至叶叶水，而贼堞马头
川。定方选精卒万骑三千袭之，昼夜驰三百里，至其
所。都曼惊战无素，遂大败，走马保城。师进攻之，都曼
计穷，遂面缚降俘献于乾阳殿。有司请论如法，定方
顿首请曰：“臣向谕陛下意，许以不死，愿丐其命。”帝曰：
“朕为卿全信。”乃宥之，葱岭以西遂定。加食邢州钜鹿
三百户，迁左武卫大将军，出为神丘道大总管，率师
讨百济。自城山济海，至熊津口。贼濒江屯兵，定方出左涯，乘山而阵，与之战，贼败，死者数千。王师乘潮而
上，舳舻衔尾，进鼓而噪。定方将步骑夹引，直趋真都
城。贼倾国来，酣战破之，杀掳万人，乘胜入其郛。王义
慈及太子隆北走，定方进围其城。义慈子泰自立为
王，率众固守。义慈之孙文思曰：“王与太子出而叔岂
得擅为王？若王师还，我父子安得全？”遂率左右缒城
下，人多从之，泰不能止。定方使士登城，建唐旗帜，于
是泰开门请命，其将祢植与义慈降，隆及诸城送款。
百济平，俘义慈、隆泰等献东都。定方所灭三国，皆生
执其王，赏赉珍宝不胜计。加庆节尚辇奉御。未几，定
方为辽东道行军大总管，俄徙平壤道。破高丽之众
于𬇙江，夺马邑山为营，遂围平壤。会大雪，解围还。拜
凉州安集大使，以定吐蕃、吐谷浑。乾封二年卒，年七
十六。帝悼之，责谓侍臣曰：“定方于国有功，当褒赠，若
等不言，何耶？”乃赠左骁卫大将军、幽州都督，谥曰庄。